Lina Cheryazova
Cheryazova Lina Anatolyevna (1968-yil 1-noabr, Toshkent, O‘zSSR — 2019-yil 23-mart, Novosibirsk, Rossiya) — fristaylchi, „Oʻzbekiston iftixori“ (1998), Oʻzbekiston Respublikasida xizmat koʻrsatgan sportchi (1994). Oʻzbekiston jismoniy tarbiya institutini tugatgan (1994). Cheryazova fristaylning akrobatika turi boʻyicha jahon chempioni (1993, Altenmark), 2 karra jahon kubogi gʻolibi (1993, 1994), qishki olimpiada oʻyinlari chempioni (1994, Lillexammer). Osiyo oʻyinlari (1996, Xarbin) va Nagano olimpiadasi (1998)da qatnashgan.